stanford-oval/wikipedia huggingface dataset:
CPU-Z
יכולות

CPU-Z מספקת למשתמש מידע על רכיבי החומרה המותקנים במחשב, מידע מפורט בהרבה לעומת הכלים המובנים שמספקת מערכת ההפעלה. בכך, מסייעת התוכנה למשתמש או לטכנאי לזהות רכיבים מסוימים ללא צורך בפירוק מארז המחשב.
בין היתר, מספקת התוכנה מידע על הרכיבים הבאים:
מעבד - דגם, סוג התושבת, המיקרו-ארכיטקטורה עליה הוא מבוסס, צריכת חשמל מרבית (בוואט), מתח חשמלי, מידע על הרחבות לסט הפקודות שהמעבד מכיר (MMX, SSE, x64 וכו'), מידע על כמות הליבות וה-threads ומהירותם, ומידע על זיכרון המטמון.
לוח האם - דגם, סוג ערכת השבבים, מידע על דגם ה-BIOS וגרסתו הנוכחית ומידע על אפיקי תקשורת עיקריים כמו PCI Express בהם הלוח תומך.
זיכרונות RAM - כמות הזיכרון, מהירויות כרטיסי הזיכרון ותזמונים. ניתן לקבל גם מידע על כל כרטיס זיכרון בנפרד.
כרטיס המסך - פרטי דגם ומיקרו-ארכיטקטורה, תדרי העבודה של הליבה והזכרונות, גודל זיכרון ה-VRAM ורוחב הפס של אפיק הזיכרון.
בנוסף לכך, מספקת התוכנה כלים למדידת ביצועים (Benchmark) למעבד, וכן אפשרויות לשמירה של הדו"ח שמספקת התוכנה כקובץ טקסט או כקובץ HTML על מנת לאפשר שיתוף באינטרנט לשם השוואה.
ראו גם

מונחים בחומרה
GPU-Z
אצ'ר

| --- | --- |
סמל אצ'רסמל אצ'ר
הכנסייה הקתולית באצ'ר
הכנסייה הקתולית באצ'ר
 מדינה:  הונגריה הונגריה
 חבל:  מרכז הונגריה
 מחוז:  פשט (מחוז) פשט
 תאריך ייסוד:  896
 שטח:  13.1 קמ"ר
 אוכלוסייה:  ‏
  ‑ בכפר:  4,092 (1 בינואר 2024)
  ‑ צפיפות:  283.51 נפש לקמ"ר
 קואורדינטות:  47°26′40″N 19°19′34″E﻿ / ﻿47.44437°N 19.32605°E﻿ / 47.44437; 19.32605 
 אזור זמן:  UTC +1
 http://www.ecser.hu
  מפת מיקום  מפה מפורטת   (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.אצ'ר(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.אצ'ר  he tabBackground:;tabBorder:#aaa;defaultTab:0;
אֶצֶ'ר (בהונגרית: Ecser, בסלובקית: Ečer, מילולית: סוג של אלון) הוא כפר במחוז פשט, באזור המטרופוליטני של בודפשט בירת הונגריה.
הכפר ממוקם דרומית לבודפשט, בסמוך לנמל התעופה הבינלאומי פרנץ ליסט (לשעבר פריהג'), לצד הכביש המהיר M0.
לפי עדויות הכפר היה קיים כבר בשנת 896 בעת שארפאד מנהיג המדיארים כבש את הונגריה ואנשיו קראו למקום על שם סוג האלון הגדל בו. העדות הישירה הראשונה בכתב על קיום הכפר היא מה-15 בדצמבר 1315. במאות ה-16 וה-17 שקע הכפר עקב כיבוש האימפריה העות'מאנית, אך התאושש במאה ה-18.
בכפר חי מיעוט סלובקי קטן.
לפני מלחמת העולם השנייה חיו ביישוב 12 יהודים. איש לא חזר לכפר מהגירוש למחנות השמדה בשנת 1944.
בכפר כנסייה קתולית שנבנתה בשנת 1740.
לכפר להקת ריקודי עם בשם Ecseri lakodalmas (חתונת אצ'ר).
האלונים, הכנסייה ולהקת הריקודים מופיעים בסמל הכפר.
מפורסמים שנולדו בכפר

זולטן טרפק (1977) - שחקן כדורסל מקצועי.
ערים תאומות

הערים התאומות של אצ'ר הן:
סלובקיה זלאטה קלאסי, סלובקיה
טורקיה קומבאג, טורקיה
ארקטו

| ארקטו |
| --- | --- |
  חוליות משלד של ארקטו והשוואה לאדם
תקופה
קרטיקון תחתון-עליון 102–86 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי לטאה
סוג:: ארקטו
מין:: Erketu ellisoni
שם מדעי
 Erketu ‏Ksepka & Norell, 2006

ארקטו (שם מדעי: Erketu; על שם אל מהמיתולוגיה המונגולית בשם "Erketu") הוא סוג דינוזאור זאורופוד אשר חי בתחילת הקרטיקון במונגוליה. הוא התגלה בחפירות ונחשב לזאורופוד בעל הצוואר הארוך ביותר ביחס לגודלו. בסוג היה מין יחיד, Erketu ellisoni שנקרא על שם האמן-הפלאונטולוג "מייק אליסון".
מאובני דינוזאור זה התגלו ב-2002 בידי משלחת חפירה במדבר גובי ותוארו ב-2006 בידי דניאל קספקה ומארק נורל. על פי מבנה עצמותיו, הוא השתייך לקבוצה הגדולה מקרונריה בה הטיטאנוזאורים הענקיים והברכיוזאוריים. דינוזאור זה היה בעל מבנה צוואר ארוך מאוד, 8 מטרים מתוך 16 לגוף כולו. עם זאת, עקב מחסור בחוליות זנב אי-אפשר לדעת על האורך היחסי של הצוואר במקביל לגוף. הצוואר הכיל 15–16 חוליות רחבות. משקלו הגיע ל-5 טונות בממוצע.
CQL

CQL (ראשי תיבות באנגלית של: Contextual Query Language תרגום: שפת שאילתות מבוססת הקשר), בעבר Common Query Language, היא שפה רשמית המייצגת שאילתות המיועדת למערכות אחזור מידע כגון מנועי חיפוש, קטלוגים ביבליוגרפיים וארכיוני מידע של מוזיאונים. CQL מבוססת על הסמנטיקה של Z39.50, ויעדי העיצוב שלה הם שהשאילתות יהיו קריאים לאדם, השפה צריכה להיות אינטואיטיבית, במקביל לשמירה על יכולת ביטוי מורכבות יותר של שפות שאילתות. הוא מפותח ומתוחזק על ידי צוות התחזוקה של התקן Z39.50, חלק מהסוכנות האמריקאית "ספריית הקונגרס".
דוגמאות לתחביר שאילתה

שאילתות פשוטות:
dinosaur
"complete dinosaur"
title = "complete dinosaur"
title exact "the complete dinosaur"
שאילתות עם לוגיקה בוליאנית:
dinosaur or bird
Palomar assignment and "ice age"
dinosaur not reptile
dinosaur and bird or dinobird
(bird or dinosaur) and (feathers or scales)
"feathered dinosaur" and (yixian or jehol)
שאילתות גישה למפתח העניינים:
publicationYear < 1980
lengthOfFemur > 2.4
bioMass >= 100
שאילתות על סמך קרבה של מילים אחת לשנייה במסמך:
ribs prox/distance<=5 chevrons
ribs prox/unit=sentence chevrons
ribs prox/distance>0/unit=paragraph chevrons
שאילתות לרוחב ריבוי ממדים:
date within "2002 2005"
dateRange encloses 2003
שאילתות מבוססות הרלוונטיות:
subject any/relevant "fish frog"
subject any/rel.lr "fish frog"
הדוגמה האחרונה עושה שימוש באלגוריתם מסוים עבור רגרסיה לוגיסטית.
הערות שוליים

↑  CQL: the Contextual Query Language: Specifications SRU: Search/Retrieval via URL, Standards, Library of Congress
↑  Relevance Ranking Context Set version 1.1 (אורכב 15.05.2011 בארכיון Wayback Machine)
באשירו סאלו

באשירו סאלו (בצרפתית: Bachirou Salou, נולד ב-15 בספטמבר 1970 בלומה שבטוגו) הוא כדורגלן עבר טוגולזי ששיחק בעמדת החלוץ. סאלו העביר את מרבית הקריירה שלו בבונדסליגה, והצלחתו העיקרית הייתה במדי דיסבורג. סאלו ערך 39 הופעות במדי נבחרת טוגו.
קריירה בינלאומית

סאלו ערך 39 הופעות במדי נבחרת טוגו, בהן הבקיע 17 שערים. סאלו לקח חלק בגביע אפריקה לאומות 1998, בו השתתפה טוגו והודחה בשלב הבתים, לאחר שהשיגה ניצחון בודד, על נבחרת גאנה, והפסדים לנבחרות תוניסיה והרפובליקה הדמוקרטית של קונגו. הופעתו האחרונה של סאלו במדים הלאומיים הייתה בשנת 1998. לאחר מכן, בשנת 2000 זומן סאלו לסגל טוגו לגביע אפריקה לאומות 2000, אך לא שותף בו.
תארים

עם בורוסיה מנשנגלדבך:
הגביע הגרמני: 1994/95
GenBank

תקליטור המכיל את גרסה 100 של Genbank
GenBank (בעברית: בנק הגנים) הוא מסד הנתונים עבור רצפים האוסף בגישה פתוחה של כל רצפי הנוקלאוטידים הזמינים לציבור והחלבונים המתורגמים מהם. GenBank הוקם ומתוחזק על ידי המרכז הלאומי למידע ביוטכנולוגי (NCBI; חלק המכונים הלאומיים לבריאות בארצות הברית) כחלק משיתוף הפעולה הבין-לאומי ביצירת מסדי נתונים עבור רצפים (INSDC).
GenBank ושותפיו מקבלים ממעבדות ברחבי העולם רצפים של יותר מ-100,000 אורגניזמים שונים. מסד הנתונים החל לפעול בשנת 1982 על ידי וולטר גוד והמעבדה הלאומית לוס אלמוס. GenBank הפך למסד נתונים חשוב למחקר בתחומים ביולוגיים וצמח בשנים האחרונות בקצב אקספוננציאלי על ידי הכפלה בערך כל 18 חודשים.
מהדורה 247.0, שיצאה בדצמבר 2021, הכילה למעלה מ-15 טריליון בסיסי נוקלאוטידים ביותר מ-2 מיליארד רצפים. GenBank נבנה על ידי הגשות ישירות ממעבדות בודדות, כמו גם מהגשות בכמות גדולה ממרכזי ריצוף DNA בקנה מידה גדול.
הוספה למאגר

ניתן להגיש ל-GenBank רק רצפים מקוריים. הגשות ישירות מתבצעות ל-GenBank באמצעות BankIt שהוא טופס אינטרנטי, או תוכנת ההגשה העומדת בפני עצמה – Sequin. עם קבלת רצף חדש, צוות GenBank בוחן את מקוריות הנתונים, מקצה מספר גישה לרצף ומבצע בדיקות הבטחת איכות. לאחר מכן, ההגשות משוחררות למסד הנתונים הציבורי, כאשר הערכים ניתנים לאחזור על ידי Entrez או להורדה באמצעות FTP. הגשות בכמות גדולה של נתוני תג רצף מפורש (EST), אתר מתויג ברצף (STS), רצף סקר גנום (GSS) וריצוף גנום בתפוקה גבוהה – (HTGS) מוגשות לרוב על ידי מרכזי ריצוף בקנה מידה גדול. קבוצת ההגשות הישירות של GenBank מעבדת גם רצפי גנום מיקרוביאליים מלאים.
היסטוריה

וולטר גוד מקבוצת הביולוגיה והביופיזיקה התאורטית המעבדה הלאומית לוס אלמוס (LANL) ושותפים הקימו את מסד הנתונים של רצפי לוס אלמוס ב-1979, שהגיע לשיאו ב-1982 עם הקמת ה-GenBank הציבורי. המימון ניתן על ידי המכונים הלאומיים לבריאות, הקרן הלאומית למדע, משרד האנרגיה ומשרד ההגנה. LANL שיתפה פעולה ב-GenBank עם חברות נוספות ועד סוף 1983 אוחסנו בה יותר מ-2,000 רצפים.
באמצע שנות ה-80, חברת הביואינפורמטיקה Intelligenetics באוניברסיטת סטנפורד ניהלה את פרויקט GenBank בשיתוף עם LANL. כאחד מפרויקטי הביואינפורמטיקה המוקדמים ביותר באינטרנט, פרויקט GenBank הקים את קבוצות החדשות BIOSCI/Bionet לקידום תקשורת בגישה פתוחה בין מדענים ביולוגיים. במהלך 1989 עד 1992 פרויקט GenBank עבר אל המרכז הלאומי למידע ביוטכנולוגי.
צמיחה

הערת השחרור של GenBank לגרסה 162.0 (אוקטובר 2007) קובעים כי "משנת 1982 ועד היום, מספר הבסיסים ב-GenBank הוכפל בערך כל 18 חודשים". על פי נתוני 15 ביוני 2019, גרסה 232.0 של GenBank מכילה 213,383,758 לוקוסים, 329,835,282,370 בסיסים, מתוך 213,383,758 רצפים מדווחים.
מסד הנתונים של GenBank כולל מערכי נתונים נוספים שנבנים באופן מכני מאוסף הנתונים ברצף הראשי, ולכן אינם נכללים בספירה זו.
| זוגות בסיסים | אורגניזם |
| --- | --- |
172,374,634,626:  Triticum aestivum
97,059,428,399:  Hordeum vulgare subsp. vulgare
80,497,317,866:  Severe acute respiratory syndrome coronavirus 2
27,714,770,678:  Homo sapiens
13,502,686,559:  Escherichia coli
10,890,050,390:  Danio rerio
10,650,539,694:  Bos taurus
10,459,557,283:  Mus musculus
9,981,497,962:  Triticum turgidum subsp. durum
7,411,312,909:  Zea mays
7,083,888,984:  Klebsiella pneumoniae
6,749,236,152:  Secale cereale
6,547,403,015:  Rattus norvegicus
5,775,151,674:  Canis lupus familiaris
5,178,626,132:  Rhinatrema bivittatum
5,083,049,438:  Sus scrofa
4,991,603,121:  Bufo bufo
4,548,077,046:  Microcaecilia unicolor
4,348,333,235:  Hordeum vulgare subsp. spontaneum
4,262,019,239:  Macrobrachium nipponense
זיהויים לא מושלמים

במאגרי מידע ציבוריים שניתן לחפש על ידי "National Center for Biotechnology Information Basic Local Alignment Search Tool (NCBI BLAST)", חסרים רצפים שעברו ביקורת עמיתים לרצפי type strains ורצפי non-type strains. מנגד, בעוד שמסדי נתונים מסחריים עשויים להכיל נתוני רצף מסוננים באיכות גבוהה, יש מספר מוגבל של רצפי רפרנס.
מאמר שפורסם ב-Journal of Clinical Microbiology העריך את תוצאות רצף הגנים של 16S rRNA שנותחו עם GenBank בשילוב עם מאגרי מידע ציבוריים אחרים זמינים בחינם, בעלי ביקורת איכות ומבוססי אינטרנט, כגון EzTaxon-e‏ ו-BIBI התוצאות הראו כי ניתוחים שבוצעו באמצעות GenBank בשילוב עם EzTaxon-e (kappa = 0.79) היו מובחנים יותר מאשר שימוש ב-GenBank (kappa = 0.66) או מאגרי מידע אחרים בלבד.
GenBank, בהיותו מסד נתונים ציבורי, עשוי להכיל רצפים שיוחסו בצורה מוטעית למין מסוים מכיוון שהזיהוי הראשוני של האורגניזם היה שגוי. מאמר שפורסם ביולי 2020 בכתב העת "Genome" הראה כי 75% מהרצפים של הציטוכרום C אוקסידאז תת-מקטע 1 המיטוכונדריאלי, בטעות יוחסו לדג Nemipterus mesoprion. טעות זאת נבעה משימוש מתמשך ברצפים פרטניים שמלכתחילה זוהו לא נכון. המחברים מספקים המלצות כיצד להימנע מהפצה נוספת של רצפים פומביים עם שמות מדעיים שגויים.
ראו גם

UniProt
הערות שוליים

↑  Benson D; Karsch-Mizrachi, I.; Lipman, D. J.; Ostell, J.; Wheeler, D. L.;  et al. (2008). "GenBank". Nucleic Acids Research. 36 (Database): D25–D30. doi:10.1093/nar/gkm929. PMC 2238942. PMID 18073190.
↑  Benson D; Karsch-Mizrachi, I.; Lipman, D. J.; Ostell, J.; Sayers, E. W.;  et al. (2009). "GenBank". Nucleic Acids Research. 37 (Database): D26–D31. doi:10.1093/nar/gkn723. PMC 2686462. PMID 18940867.
↑  "GenBank release notes". NCBI.
↑  Hanson, Todd (2000-11-21). "Walter Goad, GenBank founder, dies". Newsbulletin: obituary. Los Alamos National Laboratory.
↑  LANL GenBank History
↑  Benton D (1990). "Recent changes in the GenBank On-line Service". Nucleic Acids Research. 18 (6): 1517–1520. doi:10.1093/nar/18.6.1517. PMC 330520. PMID 2326192.
1 2 3  "GenBank release notes". NCBI."GenBank release notes". NCBI.
↑  Benson, D. A.; Cavanaugh, M.; Clark, K.; Karsch-Mizrachi, I.; Lipman, D. J.; Ostell, J.; Sayers, E. W. (2012). "GenBank". Nucleic Acids Research. 41 (Database issue): D36–D42. doi:10.1093/nar/gks1195. PMC 3531190. PMID 23193287.
↑  Kyung Sun Parka, Chang-Seok Kia, Cheol-In Kangb, Yae-Jean Kimc, Doo Ryeon Chungb, Kyong Ran Peckb, Jae-Hoon Songb and Nam Yong Lee (במאי 2012). "Evaluation of the GenBank, EzTaxon, and BIBI Services for Molecular Identification of Clinical Blood Culture Isolates That Were Unidentifiable or Misidentified by Conventional Methods". J. Clin. Microbiol. 50: 1792–1795. doi:10.1128/JCM.00081-12. PMC 3347139. PMID 22403421. {{cite journal}}:  (עזרה)תחזוקה - ציטוט: multiple names: authors list (link)
↑  EzTaxon-e Database eztaxon-e.ezbiocloud.net (archive accessed 25 March 2021)
↑  leBIBI V5 pbil.univ-lyon1.fr (archive accessed 25 March 2021)
↑  Ogwang, Joel; Bariche, Michel; Bos, Arthur R. (2021). "Genetic diversity and phylogenetic relationships of threadfin breams (Nemipterus spp.) from the Red Sea and eastern Mediterranean Sea". Genome (באנגלית). 64 (3): 207–216. doi:10.1139/gen-2019-0163.
| --- | --- |
בקרת זהויות :  NLI: 987007604246305171  LCCN: n85375442   WorldCat (עם LCCN): n85-375442 
Genbank and EMBL: NucleotideSequences 1986/1987 כרכים 1–7
צמיחת GenBank, בזוגות בסיסים, בשנים 1982–2018 בקנה מידה חצי לוגריתמי
בארנט (רובע)

רובע בַּארְנֵט של העיר לונדון (באנגלית: The London Borough of Barnet, ‏האזנהקובץ:En-uk-LBBarnet.ogg‏Ⓘ‏) הוא אחד מרובעי לונדון הנמצא בצפונה של העיר לונדון. הרובע גובל בהרטפורדשייר בצפון, וברבעים הארו וברנט במערבו, קמדן והארינגיי בדרום מזרח, ואנפילד במזרח.
שכונות

שכונות בארנט מפוזרות ברחבי הרובע וביניהן שטחים פתוחים. שכונות אלה ברובן הן בעלות אופי פרוורי, ובנייה בצפיפות נמוכה. בצפון הרובע נמצאת השכונה בארנט (המכונה גם "צ'יפינג בארנט" (Chipping Barnet) או "היי בארנט" (High Barnet)) על שמה נקרא הרובע. בסמוך לה נמצאות השכונות אדג'וור, טוטריג', וטסטון ומיל היל. בדרום הרובע אזורים צפופים יותר אך עדיין פרווריים באופיים: קריקלווד, קולינדייל, הנדון ופינצ'לי ובדרום הרובע נמצאת גולדרס גרין בעלת האוכלוסייה היהודית המרובה, והמפסטד גרדן סאברב.
היסטוריה

רובע בארנט הוקם בשנת 1965 מכוח חוק השלטון בלונדון 1963 על ידי איחוד הרובע המוניציפלי פינצ'לי, הרובע המוניציפלי הנדון והרובע העירוני פריירן בארנט שהיו במחוז מידלסקס וכן הרובע העירוני מזרח בארנט והרובע העירוני בארנט במחוז הרטפורדשייר.
אתרים בעלי חשיבות

ברובע מצויים מספר אתרי תרבות וחינוך ובהם מוזיאון חיל האוויר המלכותי, וכן פארקים רבים ושמורות טבע. ברנט קרוס הוא אחד ממרכזי הקניות הגדולים ביותר בבריטניה.
השכלה

ברובע פועל קמפוס הנדון של אוניברסיטת מידלסקס וכן המכללה המשטרתית הנדון.
ספורט

ברובע פועלת קבוצת הכדורגל המקצועית מועדון כדורגל בארנט.
אוכלוסין

נכון לשנת 2001 התגוררו ברובע 314,564 תושבים ומשערים כי נכון לשנת 2007 מתגוררים ברובע למעלה מ-338,000 תושבים. ברובע זה שיעור האוכלוסייה היהודית הגבוה ביותר מבכל מחוז אחר בבריטניה - האוכלוסייה היהודית מהווה 14.8% מהאוכלוסייה. תושבים רבים ברובע הם ממוצא יהודי אולם אינם רואים עצמם כיהודים ואינם נספרים בשיעור זה, כך שלמעשה שיעור האוכלוסייה ממוצא יהודי ברובע גבוה הרבה יותר.
תחבורה

קו נורת'רן של הרכבת התחתית של לונדון פועל ברובע בארנט, ומגיע לתחנות היי בארנט (High Barnet), טוטרידג' ווטסטון (Totteridge and Whetstone), וודסייד פארק (Woodside Park), מערב פינצ'לי (West Finchley), מזרח מיל היל (Mill Hill East), מרכז פינצ'לי ומזרח פינצ'לי, אדג'וור (Edgware), ברנט אוק (Burnt Oak), קולינדייל (Colindale), מרכז הנדון (Hendon Central), ברנט קרוס (Brent Cross) וגולדרס גרין (Golders Green). קו פיקדילי של הרכבת התחתית של לונדון עובר בסמוך לצפון מערב גבול הרובע.
דרך הרובע עוברות מספר דרכים ראשיות ובהם דרך M1, דרך A1, דרך A5, דרך A41 והכביש המעגלי הצפוני.
שלטון מקומי

רובע בארנט מחולק ל-21 מחלקות מנהליות (wards), כאשר כל מחלקה שולחת שלושה נציגים למועצת הרובע. מבחינה אדמיניסטרטיבית מחולק הרובע לשלושה אזורים אדמיניסטרטיביים - הזהים בגבולותיהם לשלושת אזורי הבחירה לפרלמנט הבריטי המצויים ברובע: אזור צ'יפינג בארנט, אזור פינצ'לי וגולדרס גרין ואזור הנדון.
ערים תאומות

ארצות הברית בארנט, ורמונט, ארצות הברית
צרפת שרוויל, צרפת
אוגנדה ג'ינג'ה, אוגנדה
צרפת רנסי, צרפת
ארצות הברית מונטקלייר, ניו ג'רזי, ארצות הברית
קפריסין מורפו, קפריסין
ישראל רמת גן, ישראל
גרמניה זיגן-ויטגנשטיין, גרמניה
גרמניה טמפלהוף-שנברג, גרמניה
קווי הרכבת התחתית ברובע בארנט
ביצ'רין

ביצ'רין (באיטלקית: Bicerin) הוא משקה מבוסס קפה שמקורו בטורינו. המשקה מכיל מנת אספרסו, שוקולד ומעט חלב והוא מוגש לרוב בכוס זכוכית קטנה ועגולה. בארצות הברית מוגש המשקה לעיתים עם קצפת במקום חלב.
בשנת 2001 זכה המשקה להוקרה בביטאון הרשמי של מחוז פיימונטה והוכרז כ'בעל מסורת פיימונטזית'.
מקור המשקה

משמעות המילה ביצ'רין היא 'כוס קטנה' בפיימונטית, דיאלקט של האיטלקית שבה אותה מילה נכתבת בצורה 'bicchierino'.
המשקה מוכר מאז המאה ה-18 והוא אף הוזכר לחיוב בכתבי אלכסנדר דיומא בשנת 1852. יש הסוברים כי המשקה מבוסס על משקה אחר מהמאה ה-17 שכונה 'בוורזה', משקה בעל מרכיבים דומים שבניגוד לביצ'רין הוגש מעורבב ולא בצורת שכבות.
'קפה ביצ'רין' הוא בית קפה היסטורי בפיאצה דלה קונסולטה בטורינו המגיש ביצ'רין מאז המאה ה-18.
הערות שוליים

↑  https://www.nytimes.com/2006/02/08/dining/081orex.html?_r=0
Caffè al Bicerin, בית הקפה ההיסטורי בטורינו המגיש ביצ'רין
אריאנה מלמד

| --- | --- |
אין תמונה חופשית
 לידה:  16 במרץ 1958 (בת 66) בוקרשט, הרפובליקה העממית הרומנית 
 מדינה:  ישראל 
 תאריך עלייה:  1960
 מקום לימודים:  מקיף א' אשדוד 
 
אריאנה מלמד (נולדה ב-16 במרץ 1958) היא עיתונאית, סופרת, בעלת טור, עורכת, מבקרת ספרות ומבקרת טלוויזיה ישראלית.
ביוגרפיה

מלמד נולדה בבוקרשט שברומניה להורים ניצולי השואה. משפחתה עלתה עמה לישראל בשנת 1960 והשתקעה באשדוד, שם גדלה והתחנכה. כשהייתה בת שמונה נפגעה בתאונת דרכים והייתה מרותקת למיטתה לתקופה ממושכת. בתקופת נעוריה בלטה בכישורי כתיבתה, ואף הועסקה למשך מספר שנים באגף הדוברות של משרד ראש הממשלה במהלך תקופת כהונתו הראשונה של יצחק רבין. את שירותה בצה"ל עשתה בגלי צה"ל, ומאוחר יותר הועברה לבסיס תחזוקה בשל בעיות בריאות.
בשנת 1984 החלה לעבוד בעיתון "חדשות" כמבקרת הספרות שלו, וכתבה בו עד לסגירתו ב-1993. מלמד כתבה אחר־כך במקומונים "כל העיר" ו"העיר" וב"מעריב" ומאוחר יותר ב"ידיעות אחרונות" ובאתר האינטרנט ynet. כתבה גם טורי אוכל תחת שם העט "אנה וגנר" (שהוא למעשה שמה מנישואים). בדצמבר 2014 פרשה מהעיתון "ידיעות אחרונות". מלמד גרסה כי פרישתה נבעה מכך שלא פורסם מאמרה המבקר את ציפי לבני בזמן הבחירות לכנסת העשרים. דעותיה הנחרצות, בייחוד כמבקרת ספרות וכמבקרת טלוויזיה, זכו לעיתים לתגובות חריפות ממבוקריה, כשלעיתים קרובות התמקדה התגובה במבנה הגוף שלה ובאופייה.
החל מ-2015 מלמד משמשת כמבקרת טלוויזיה וספרות בעיתון "הארץ" וכן כבעלת טור במוסף סוף השבוע.
בשנת 2015 השתתפה בעונת ה-VIP השנייה של תוכנית המציאות "האח הגדול" והייתה המודחת הראשונה מן התוכנית.
בשנת 2020 השתתפה בהפגנות המחאה בבלפור.
ב-27 באפריל 2021 הודיעה על פרישה מ"הארץ" בגלל מצבה הבריאותי. בפברואר 2024 ניתן נגד מלמד פסק דין בתביעת דיבה שהגישה חברת הכנסת לשעבר אסנת מארק. אריאנה מלמד לא הופיעה לדיון ואחריו לא הצליחו למוצאה בביתה.
חיים אישיים

מלמד נשואה לרוברט וגנר והיא אם לשני ילדים מאומצים. החוק בישראל אוסר על זוגות מעורבים לאמץ, ועקב כך התגרשה מלמד מבן זוגה ואימצה כאם יחידנית.
כתבים

ספרים פרי עטה:
בית-ספר לבאלט, תל אביב: זמורה ביתן, תשנ"ב-1992
חלודה ואבק כוכבים: רשימות קטנות על ספרים גדולים, תל אביב: ידיעות אחרונות – ספרי חמד, 2001
הערות שוליים

↑  יעל ביר-כץ, ‏קפה עם אריאנה מלמד, באתר onlife,‏ 19 בינואר 2012
↑  ציוץ של אריאנה מלמד, באתר twitter, ‏15 יוני 2020
↑  אריאנה מלמד, אני, אנה וגנר (באמת), באתר ynet, 11 בנובמבר 2002
↑  למה עזבתי את ידיעות אחרונות?, באתר ערוץ 7, 21 במרץ 2015
↑  רוית הכט, למרות אווירת הנכאים בקרב מתנגדי נתניהו, מחאת בלפור לא נכשלה, באתר הארץ, 21 במרץ 2021
↑   איתי שטרן, אריאנה מלמד פורשת מ"הארץ": בגלל מצבי הבריאותי אני לא יכולה לכתוב, באתר הארץ, 27 באפריל 2021
↑  אורן פרסיקו, הזרקת מצפון, באתר העין השביעית, 17 בפברואר 2024
↑   אריאנה מלמד, מיוחד ל"גלריה שישי": אריאנה מלמד חושפת איך עובדת דיקטטורת "האח הגדול", באתר הארץ, 28 במאי 2015
↑   אריאנה מלמד, אסי עזר, הראל סקעת - יש עוד עשרות אלפי אנשים שאוסרים עליהם לאמץ בישראל, באתר הארץ, 19 ביולי 2017
| --- | --- |
בקרת זהויות :  NLI: 987007448346105171  ISNI: 0000 0000 5167 0005  LCCN: no93004654  VIAF: 48797028   WorldCat (עם VIAF): 48797028
אצבוע

ערך זה עוסק בשיטת נגינה. אם התכוונתם לאצבוע (סוג צמח בעל פרחים במשפחת האסקלפיים, ראו .
טוקטה דידקטית לצ'מבלו שנועדה להדגים את עקרונות האצבוע באמצעות סימנים גרפיים, מאת אלסנדרו סקרלטי, תחילת המאה ה-18.
אצבוע בכתב ידו של יוהאן סבסטיאן באך, בספר של יצירות קלות שיצר עבור בנו, וילהלם פרידמן.
אִצְבּוּעַ הוא מושג במוזיקה המתייחס למכלול האפשרויות של הנחת האצבעות השונות על כלי הנגינה לשם יצירת צלילים שונים. השימוש באִצבועים שונים (העדפת שימוש באצבע זו או אחרת) נועד לנוחות הנגן ולשם הפקת צליל טוב או מתאים יותר לקטע המוזיקלי.
אצבוע בכלי הנגינה השונים

בכלי מיתר הצמדת המיתרים אל הגשר מקצרת אותם וגורמת להם להפיק צליל גבוה יותר. בכלים אלה מתייחס המושג אצבוע לבחירה באיזו אצבע לקצר מיתר, ובאיזה סדר להשתמש באצבעות.
בכלי נשיפה ממתכת ישנם בדרך כלל שלושה עד חמישה שסתומים וכל צירוף מאפשר הפקת מספר צלילים על ידי שינוי מתח השפתיים ועוצמת הנשיפה. חלק מהצלילים ניתנים להפקה על ידי יותר מאצבוע אחד, עובדה שפותחת פתח לשימוש באצבועים חלופיים. בכלי נשיפה ממתכת ללא בוכנות, כמו ביוגל או טרומבון אין אצבוע משום שהשליטה על גובה הצליל לא נעשית בעזרת האצבעות.
לכלי נשיפה מעץ בין שבעה לעשרים חורים (קלאפות). גם בכלי נשיפה מעץ ניתן להפיק חלק מהצלילים ביותר מאצבוע אחד.
בכלי מקלדת קליד ייחודי לכל צליל. השימוש במושג אצבוע בכלי מקלדת מתייחס בדרך כלל לסדר השימוש באצבעות.
הוראות אצבוע

הוראות אצבוע מסומנות בעזרת ספרות מעל התווים, המייצגות את האצבעות (1=אגודל, 2=אצבע, 3=אמה, וכן הלאה). בכלי נשיפה הוראות אצבוע משמשות בדרך כלל רק בשלבים הראשונים של לימוד הנגינה, כדי להזכיר לנגן כיצד להפיק צליל מסוים.
בכלי מקלדת ומיתר הוראות האצבוע מנחות לבחירת האצבע האופטימלית שתאפשר למבצע תנועה ונוחות מרביות להשגת נגינה רציפה ומהירות. בדרך כלל ישאפו הוראות אצבוע בכלי מקלדת להציע דרך לנגן מבלי להרים את כף היד מהמקלדת. בניגוד לשימושן בכלי נשיפה, הוראות אצבוע משמשות בכלי מקלדת גם בנגינה ברמה גבוהה, כדי להציע פתרונות לדרישות טכניות מסובכות ביצירה.
מאחר שנוחות היא סובייקטיבית, הוראות אצבוע הן בגדר המלצה בלבד.
אצבועים חלופיים

אצבוע חלופי (באנגלית Alternate Fingering או False Fingering) הוא מושג מתחום כלי הנשיפה. זהו אצבוע נוסף לאצבוע המקובל, אשר מפיק מן הכלי את אותו הצליל, בדרך-כלל בכיוון מעט שונה (גבוה או נמוך יותר מהאצבוע המקובל). אצבועים חלופיים משמשים למספר מטרות:
הקלה על נגינה של קטע מוזיקלי מהיר, בו האצבוע המקובל לא נוח. במקרים כאלה גם אם האצבוע החלופי פחות מכוון לא יספיק המאזין לשמוע זאת.
פתרון לבעיית כיוון של הכלי. בחלק מכלי הנשיפה, כמו הטובה, מקובלים מספר אצבועים שונים לאותו הצליל, ובהתאם למיקום הצליל במנעד ואופיו של הכלי הספציפי בוחר הנגן את האצבוע המכוון ביותר.
אפקטים. לעיתים משמשת נגינה חוזרת של צליל אחד באצבועים שונים כאפקט, הנתפש על ידי המאזין כצליל חוזר המשנה גוון. נגני ג'אז רבים השתמשו באפקט זה, ביניהם סקסופוניסט הג'אז לסטר יאנג, שהפך אותו למאפיין בולט של סגנונו האישי.
אריאנה נתיבי אוויר אפגנים

בואינג 737-400 של החברה
אריאנה נתיבי אוויר אפגנים (בפשטו: آريانا افغان هوايي شرکت; באנגלית: Ariana Afghan Airlines) היא חברת התעופה הלאומית של אפגניסטן, והיא כיום חברת התעופה הגדולה במדינה. חברת התעופה מפעילה טיסות פנימיות ובינלאומיות ובסיסה בנמל התעופה הבינלאומי של קאבול. החברה בבעלות מלאה של הממשלה האפגנית.
היסטוריה

אריאנה נוסדה ב-27 בינואר 1955. עד שנת 1970 החזיקה חברת פאן אמריקן ב-49% ממניות החברה, ו-51% הנותרים היו בידי הממשלה האפגנית. באותה תקופה היו בצי החברה מטוסי בואינג 707, בואינג 727 ו-DC-10.
בשנת 1996 השתלטו אנשי הטליבאן על המדינה, בעקבות זאת התכנסה מועצת הביטחון של האו"ם ובהחלטה 1267 שלה, אילצה את החברה להשעות את פעילותה בחו"ל.
לאחר הפלת שלטון הטליבאן בשנת 2001, וכמחווה של רצון טוב לקראת פיתוח יחסי החוץ עם אפגניסטן, חודשו הטיסות ליעדים הבינלאומיים.
בשנת 2006 ערכו שלטונות גרמניה בדיקות למטוסי החברה, במטוסי החברה נמצאו מספר ליקויים. החברה לא הגיבה באופן הולם ובמועד לחקירה בדבר ההיבטים הבטיחותיים של פעילותה, לפיכך החליטה הוועדה לאסור את פעילותה במדינות האיחוד האירופי.
תאונות

ב-21 בנובמבר 1959 התרסקה טיסה מספר 202 מביירות, 24 מתוך 27 הנוסעים נהרגו.
ב-5 בינואר 1969 התרסקה טיסה מספר 701 לתוך בית, סמוך לנמל התעופה לונדון גטוויק בלונדון, 50 מתוך 66 הנוסעים נהרגו, זוג נשוי בתוך הבית נהרג, אך תינוק ששהה בו ניצל.
ב-10 בדצמבר 1988 הופל מטוס אנטונוב An-26 על ידי צבא פקיסטן. כל 25 הנוסעים ואנשי הצוות נהרגו.
ב-18 ביוני 1989 התרסק מטוס אנטונוב An-24. שישה בני אדם נהרגו.
ב-6 בפברואר 2000 חטפו תשעה אנשי טליבאן מטוס בואינג מדגם 727 ובו כ-180 נוסעים, המטוס הוטס דרך טשקנט ומוסקבה, לנמל התעופה סטנסטד צפונית ללונדון. החוטפים נכנעו כעבור ארבעה ימים וקיבלו מקלט מדיני בבריטניה.
באוקטובר 2001, נהרסו כליל 7 ממטוסי החברה בהפצצות שביצע צבא ארצות הברית בקאבול. לא היו אבדות בנפש.
ב-23 במרץ 2007, החליק מטוס החברה מסוג איירבוס A300B4-200 ממסלול הנחיתה בנמל התעופה הבינלאומי איסטנבול אטאטורק. לא היו נפגעים בתאונה.
ב-8 במאי 2014, החליק מטוס החברה מדגם בואינג 737-400 ממסלול הנחיתה בנמל התעופה הבינלאומי של קאבול. לא היו נפגעים בתאונה.